На основу Програма подршке за спровођење пољопривредне политике и политике руралног развоја општине Чајетина за 2020. годину, усвојеног на Седници скупштине општине Чајетина, а на основу сагласности Министарства пољопривреде, шумарства и водопривреде Републике Србије ( број 320-40-1578/2020-09 од 27. марта 2020. године ) као и сагласности Министарства пољопривреде на измену програма Министарства пољопривреде, шумарства и водопривреде Републике Србије ( број 320-40-1578/2020-09 од 23. новембра 2020. године ) **Привредно друштво за развој пољопривреде општине Чајетина „Златиборски еко аграр“ д.о.о**., расписује

**ЈАВНИ ПОЗИВ ЗА ПОДСТИЦАЈЕ ЗА СПРОВОЂЕЊЕ ОДГАЈИВАЧКИХ ПРОГРАМА, РАДИ ОСТВАРИВАЊА ОДГАЈИВАЧКИХ ЦИЉЕВА У СТОЧАРСТВУ**

Златиборски еко аграр ће кроз подстицајне мере подржати новоосноване одгајивачке оганизације на територији Златиборског округа активности везане за ову меру у износу од 80%. Максимални износ подстицаја је 100.000,00 динара.

**Рок за пријаву на Конкурс је од 01.12. до 11.12.2020. године.**

**Пријаве које пристигну након утврђеног рока неће бити прихваћене.**

**ПРАВО УЧЕШЋА ПО ОВОМ ЈАВНОМ ПОЗИВУ ИМАЈУ:**

* привредни субјекти регистровани за обављање послова селекције – основне одгајивачке организације основане у 2020. години на територији Златиборског округа**.**

**ДОКУМЕНТАЦИЈА КОЈА СЕ ДОСТАВЉА:**

* потврда из АПР- а за привредни субјект који се бави основном одгајивачком селекцијом (не старија од 6 месеци);
* програм рада основне одгајивачке организације.
* фотокопија рачуна о пруженим услугама основне одгајивачке организације корисницима услуге у складу са програмом подносиоца захтева (основне одгајивачке организације)

**ПОСТУПАК СПРОВОЂЕЊА КОНКУРСА:**

Достављене пријаве ће бити административно и комисијски проверене од стране привредног друштва за развој пољопривреде „ Златиборски еко аграр“ д.о.о у смислу комплетности и административне усаглашености. Комисија разматра пријаве на Конкурс, утврђује испуњеност услова за остваривање права на подстицаје, врши рангирање пријава по утврђеним критеријумима, које доставља директору ПД „ Златиборски еко аграр“ д.о.о. и Општинском већу општине Чајетина. Општинско веће општине Чајетина, на основу извештаја Комисије, даје сагласност дирктору ПД „Златиборски еко аграр“ д.о.о. за израду решења о расподели средстава које се доставља свим подносиоцима пријава. На донето Решење подносиоци пријава могу поднети Приговор/жалбу лично у просторијама ПД „Еко Аграра“ ДОО или препоручено на адресу Александра Карађорђевића 28, 31310 Чајетина као и у року од 15 дана од дана пријема Решења.

Јавни позив је објављен на огласној табли Привредног друштва за развој пољопривреде „ Златиборски еко аграр“ д.о.о, на званичној интернет страници [www.ekoagrar.org](http://www.ekoagrar.org) .